הלבניות אינן חלק מתהליכי הייצור בבתי הזיקוק, אלא משמשות כוח עזר. הן ממלאות תפקיד מרכזי וחשוב בקירור המים בבתי הזיקוק. אל הלבניות הוזרמו מים חמים בגובה של 20 מטר. הלבניות היו פתוחות בחלקן התחתון כך שאוויר קריר נכנס וקירר את המים בזמן שהם ירדו אל הקרקעית. המים הקרים נאספו בתחתית הלבניות והוזרמו משם למתקני הייצור, בעוד המים החמים רתחו ונפלטו מהלבניות בתור אדים. בניגוד למה שרבים חושבים, הלבניות אינן מזהמות את הסביבה, אלא פולטות אדי מים בלבד.
בעת הקמת בתי הזיקוק, בוצעה הכנה לבניית שתי לבניות נוספות אך הן לא הוקמו. במקומן נמצאות שתי בריכות טיהור השפכים המשמשות לשיקוע וטיהור בוצה.
אטימולוגיה.
הלבניות קיבלו את שמן בהשראת צנצנות הלבן שנמכרו בארץ בשנים שבהן הוקמו הלבניות.
היסטוריה.
רקע.
כשהחל פיתוחו של שדה נפט גדול בכירכוכ שבצפון עיראק ב-1927 החלו שלטונות המנדט וחברת הנפט העיראקית לתכנן את חיבור השדה בצינור לנמל בים התיכון. חיפה נבחרה כנמל מוצא לצינור הנפט בגלל מספר גורמים, בהם: רציפות השלטון הבריטי מעיראק עד חיפה; בחיפה כבר היה תכנון ותשתיות להקמת נמל חדש; מפרץ חיפה התאים לעגינת מכליות נפט, והיו לחופיו שטחים פנויים גדולים; ומסילת רכבת העמק עברה לאורך חלק מהתוואי.
הקמת הלבניות.
בתי הזיקוק הוקמו בעידוד השלטונות המנדט הבריטי במפרץ חיפה בשנת 1938, כחלק מהערכותם לקראת אפשרות של מלחמה עתידית, שתדרוש הפקת מלאי גדול של דלק לצרכים מלחמתיים. העבודה להקמת בתי הזיקוק והלבניות בפרט החלה בשנת 1938, ונמשכה במלא התנופה בשנות מלחמת העולם השנייה. כבר ב-1939 החלו בתי הזיקוק לספק מזוט לאניות שעגנו בנמל חיפה.
במלחמת העולם השנייה.
במהלך מלחמת העולם השנייה סיפקו בתי הזיקוק תזקיקי נפט ושמנים תעשייתיים לצבא ולצי הבריטיים וכן לצבא האמריקאי שפעל בצפון אפריקה. בשל החשיבות האסטרטגית של בתי הזיקוק בחיפה למאמץ המלחמתי הבריטי, בין השנים 1940 ל-1942 נערכו 21 התקפות אוויריות על בתי הזיקוק, רובן על ידי חיל האוויר האיטלקי. התקפות אלו גרמו לנזקים, אך לא השביתו את עבודת הזיקוק. הצבא הבריטי הקים באזור מערכת הגנה נגד מטוסים, שכללה תותחים, מסכי עשן ובלונים, ובנוסף מוגנו מיכלי האחסון.
טבח בתי הזיקוק.
ערב ההצבעה על תוכנית החלוקה עבדו בבתי הזיקוק כ-1,700 ערבים וכ-470 יהודים, בנוסף למנהלים בריטים. בבוקר יום ה-30 בדצמבר 1947 תקפו אנשי אצ"ל, מתוך מכונית חולפת, קבוצה גדולה של פועלי-יום ערבים שהמתינו בשער הכניסה לבתי זיקוק לנפט. אנשי האצ"ל הרגו בהתקפה שישה פועלים ופצעו 42. מיד אחר כך, פרץ המון זועם לשטח בתי הזיקוק והרג 39 פועלים יהודים אשר עבדו שם ופצע 49 אחרים.
עוד באותו יום החליט פיקוד ההגנה לשלוח ארבע מחלקות מהגדוד הראשון של הפלמ"ח ושתי מחלקות מחי"ש חיפה לתקוף את הכפרים בלד א-שיח', (תל חנן) וחוואסה, בהם התגוררו פועלים רבים מבתי הזיקוק. בתקיפה נהרגו שישים מתושבי הכפרים וכן שלושה מהתוקפים.
הפסקת הפעילות.
בשנת 2009 הוחלט להפסיק את פעילות הלבניות משום שהן פעלו במשך שנים רבות והציוד שהיה בהן כבר התיישן ולהחליפן בציוד חדיש ומתקדם יותר. לאחר ההחלטה נערך סקר בין תושבי העיר חיפה וממנו עלה כי 63 אחוז מתושבי העיר לא ידעו שתפקידן של הלבניות הוא לקרר מים ואף לא ידעו שהן כבר לא פעילות. 47 אחוז מהמשיבים על הסקר תמכו בהשארת הלבניות, 23 אחוז התנגדו לכך ולשאר המשיבים לא הייתה עמדה או שעדיין לא גיבשו עמדה. חברת בז"ן החליטה שהלבניה המערבית תהפוך למרכז מבקרים והלבניה השנייה תצא משימוש גם היא. בשנת 2011 הסתיים שיפוץ הלבניה המערבית והפיכתה למרכז מבקרים. לאחראי על פרויקט השיפוץ מונה רון אסולין. כמו כן, הוחלט כי הלבניה אחת תואר בתאורה ירוקה והלבניה השנייה תואר בתאורה כחולה.
קריסת הלבניה המזרחית.
ב-12 ביוני 2020 קרס חלקה העליון של הלבניה המזרחית. הקריסה קרתה לאחר שיומיים קודם לכן נפער חור בחלק זה של הלבניה. כתוצאה מהקריסה עלו קולות שקראו להרוס את המבנה בשל היותו לא יציב. עינת קליש-רותם, ראש עיריית חיפה הגיבה לקולות אלו באומרה: "אולי אנחנו לא אוהבים את בז"ן, אבל אוהבים את הלבניות". השר להגנת הסביבה גילה גמליאל קראה: ""זהו סמל משמעותי של תחילת הסוף. הפעם הקריסה התרחשה בטעות, בפעם הבאה היא תהיה מכוונת. לתושבי חיפה מגיע לחיות בסביבה בריאה". ג'מילה הרדל, עורכת דין הפועלת מטעם "אזרחים למען הסביבה", אמרה: "ייתכן שהקריסה היא רק סמל. לנפילה של סמלים יש משמעות חזקה, בתקופה שבה כולם כבר מבינים שאין שום זכות קיום לתעשייה הפטרוכימית בלב אוכלוסייה".
בסוף יוני 2021, החלה הריסת הלבניה המזרחית באופן מלא.
לבניות
מכון ירושלים לאסטרטגיה ולביטחון
מכון ירושלים לאסטרטגיה ולביטחון (JISS) הוא מכון מחקר עצמאי העוסק במחקרי מדיניות. המכון הוקם בשנת 2017, במטרה לתת ביטוי להשקפת עולם אסטרטגית ריאליסטית, לעודד את הקשר ההיסטורי של העם היהודי לארץ ישראל כמרכיב מרכזי בתפיסה הביטחונית ובזהות הלאומית ולקדם "מדיניות פרגמטית שתשמור על ישראל חזקה ותוביל בטווח הארוך להסדרים מדיניים יציבים".
פעילות מכון ירושלים לאסטרטגיה ולביטחון.
המכון מכשיר דור חדש של מומחים לביטחון לאומי ומעלה את המודעות של הציבור בישראל ושל מעצבי מדיניות בעולם לדילמות הביטחוניות של ישראל, ומפיק כנסים מחקריים ובינלאומיים רבים.
במחקרי המכון מושם דגש על היבטים יישומיים והמלצות לגיבוש מדיניות. מעת לעת, על-פי פניית קובעי מדיניות, מתגייס המכון לחקור סוגיות מיוחדות. מחקרי המכון משמשים את מקבלי ההחלטות בגופים שונים של ממשלת ישראל, מוסדות ציבור וארגוני חברה אזרחית.
מדי שנה מפרסם המכון הערכת מצב ותוכנית מדינית-ביטחונית. בשנת 2019 הוציא המכון "מתווה מדיניות לממשלת ישראל" תחת הכותרת "עוצמה בשעת מבחן". המתווה מורכב מארבע-עשרה המלצות מדיניות מפורטות וקונקרטיות המשתלבות למשנה סדורה.
צוות המכון.
נשיא המכון הוא פרופסור אפרים ענבר, סגן הנשיא הוא אלוף-משנה ד"ר ערן לרמן.
על צוות חוקרי המכון נמנים ד"ר עמנואל נבון, ד"ר דוד קורן, ד"ר עוזי רובין, יעקב עמידרור, עומר דוסטרי, דוד וינברג (מנהל מייסד של הפורום העולמי נגד אנטישמיות במשרד ראש הממשלה) ד"ר יגיל הנקין, ד"ר איתן חי כהן ינרוג'ק, ד"ר יוסי מנשרוף, ד"ר יונתן ספייר וד"ר יהושע קרסנה.
מפרץ אמונדסן (קנדה)
מפרץ אמונדסן (באנגלית: Amundsen Gulf) הוא מפרץ הממוקם בטריטוריות הצפון מערבית של קנדה, בין האי בנקס והאי ויקטוריה, לבין חופי קנדה עצמה.
אורכו של המפרץ 400 קילומטרים ורוחבו 150 קילומטרים בפתח המפרץ אל ים הבופור.
יש מספר של עיירות וכפרים קטנים לחופי המפרץ.
מצפון למפרץ מצוי מצר הנסיך מוויילס מדרום מזרח וממזרח מקושר המפרץ למצר דולפין ויוניון, ומשם דרך מפרץ סימפסון לתוך מפרץ קורניישן, ומנו דרך מצר דיס אל מפרץ המלכה מוד המקושר אל מצר ויקטוריה שמצפון מזרח לו.
היסטוריה.
מפרץ אמונדסן נחקר על ידי מגלה הארצות הנורווגי רואלד אמונדסן בין השנים 1903 ו-1906. המפרץ הוא בקצה המערבי של המעבר הצפון מערבי המפורסם, המקשר בין האוקיינוס האטלנטי והאוקיינוס השקט.
לקריאה נוספת.
• JOHN A. BABALUK, JAMES D. REIST, JAMES D. JOHNSON and LIONEL JOHNSON, First Records of Sockeye (Oncorhynchus nerka) and Pink Salmon (O. gorbuscha) from Banks Island and Other Records of Pacific Salmon in Northwest Territories, Canada, ARCTIC VOL. 53, NO. 2 (JUNE 2000) P. 161– 164
משרד המשטרה הפדרלית של שווייץ
משרד המשטרה הפדרלית של שווייץ (בגרמנית: Bundesamt für Polizei, בצרפתית: Office fédéral de la police, באיטלקית: Ufficio federale di polizia, ברומאנש: Uffizi federal da polizia) היא משטרת שווייץ וארגון אכיפת חוק מרכזי במדינה שכפוף למשרד המשפטים והמשטרה ואחראי לתיאום בין משטרות הקנטון ולתיאום מול גופים מקבילים בעולם.
הגוף פועל כגוף אכיפת חוק האחראי גם על שירות ביטחון הפנים של שווייץ, שירות הניתוח והמניעה של שווייץ (Dienst für Analyse und Prävention), האחראי להערכת מודיעין פנים וסיכול ריגול, לוחמה בטרור, מאבק בפשע מאורגן ובהלבנת הון. הגוף מפעיל גם את שירות הביטחון הפדרלי של שווייץ.
המשטרה מפעילה את משטרת הפלילים הפדרלית כגוף חקירות והיא מתפעלת את יחידת המבצעים המיוחדת — כוח המשימה TIGRIS — שקיומו נחשף לציבור בשנת 2009.
מגדל הפניקס
הריון מרובה
ציר הזמן של WhatsApp
מערך לווינים
Samsung Wave II S8530
Samsung Wave II S8530 (או "Samsung Wave II") הוא מכשיר ההמשך של Samsung W8 S8500 החכם ומפעיל את bada 1.2, מערכת ההפעלה שתוכננה על ידי סמסונג, אשר שוחררה מסחרית באוקטובר 2010. The Wave הוא טלפון מסך מגע דק המופעל על ידי המעבד "Hummingbird" של סמסונג (S5PC110), הכולל מעבד 1 GHzARM Cortex-8 ומנוע מובנה של PowerVR SGX 540 מסך סופר LCD ויכולת צילום ב-HD 720p. מחסור במסכי סופר AMOLED היה אחת הסיבות העיקריות לשחרור של דגם זה.
חומרה.
עיצוב.
הטלפון מורכב מסגסוגת מתכת בעיקר הנמדדת ב-10.9 מ"מ עובי. במונחים של גורם צורה, זהו סגנון צפחה שמציעות 3 כפתורים פיזיים בחזית: שיחה, דחייה/ כיבוי, וכפתור התפריט הראשי.
מסך.
גודל המסך הוא . מסך סופר LCD עם ציפוי אנטי-כתמי אולאופובי על גבי משטח הזכוכית המחוסמת (זכוכית גורילה), אשר הוכח כי הוא מסוגל לעמוד בפני חיכוך קיצוני (עמיד בפני שריטה). רזולוציית המסך היא 800x480 WVGA.
מעבד.